|  |
| --- |
| Persų kalbaفارسی (*Fārsi*) |
| Kalbama | Irano vėliava Iranas Afganistano vėliava Afganistanas Tadžikijos vėliava Tadžikija Pakistano vėliava Pakistanas |
| Kalbančiųjų skaičius | Gimtoji: 81 mln. (2022)Iš viso: 130 mln. |
| Vieta pagal kalbančiųjų skaičių | 23 |
| Kilmė | indoeuropiečių0indoarijų00iranėnų000vakarų iranėnų0000**farsi** |
| Oficialus statusas |
| Oficiali kalba | Irano vėliava Iranas (persų)Afganistano vėliava Afganistanas (dari)Tadžikijos vėliava Tadžikija (tadžikų)Dagestano vėliava Dagestanas (tatų) |
| Kalbos kodai |
| ISO 639-1 | fa |
| ISO 639-2 | per (B) fas (T) |
| ISO 639-3 | fas — makro kalba* prs — dari kalba
* pes — vakarų persų kalba
 |
| Geografinis paplitimas |
|  |

**Persų kalba**, arba **farsi** (فارسی = *Fārsī*) – viena iš labiausiai paplitusių indoeuropiečių šeimos iranėnų kalbų. Tai Irano (buvusi Persija) kalba, nors ja taip pat kalbama Afganistane (darí arba farsi-kabulí), Tadžikistane (žr. tadžikų kalba) ir Pakistane. Nedidelės bendruomenės, kalbančios persų kalba, taip pat gyvena daugelyje kitų Persijos įlankos šalių – Bahreine, Irake, Omane, Jemene, JAE.

Iš viso kalbančiųjų farsi kalba yra gan daug: 30 milijonų Irane (beveik 50 % visų gyventojų), dar 7 milijonai kalbančių dari Afganistane (25 % gyventojų) ir apie 2 milijonus Pakistane.

Rašybai farsi kalba naudojamas persų-arabų raštas (arabų abėcėlė, papildytas keletu ženklų garsams, nesantiems arabų kalboje); daug žodžių pasiskolinta iš arabų kalbos.

Istorija
--------

Senoji persų kalba buvo paplitusi Irano pietryčiuose I tūkstantmetyje pr. m. e.; tai buvo Achemenidų imperijos (senovės Persijos) valdovų gimtoji kalba. Raštui buvo naudojamas dantiraštis. Tuo pat metu vystėsi ir gimininga persų kalbai Avestos kalba (I tūkstantmečio pr. m. e. pradžia).

Vidurinė persų kalba (pahlavi) buvo senosios persų kalbos tąsa (I tūkstantmetyje; tai buvo oficiali Sasanidų imperijos kalba). Kai arabai užkariavo Iraną (VII a.), šią kalbą vartojo Irano zoroastrų bendruomenė ir Indijos parsai. Raštui buvo naudojami aramėjų grafikos variantai.

Naujoji persų kalba žinoma nuo IX amžiaus ir naudoja modifikuotą arabų raštą. Po Irano islamizacijos persų kalba greitai tapo antrąja pagal svarbą literatūrine kalba islamo pasaulyje; ji buvo plačiai vartojama ne tik Persijoje, bet ir visuose Artimuosiuose Rytuose, taip pat Užkaukazėje, Vidurinėje Azijoje, Indijoje.

Lietuvoje persų kalba dėstoma nuo 2002 m. Vilniaus universiteto Orientalistikos centre, dėstoma ir dari kalba (dėstytojas – iranistikos studijų lektorius Algimantas Litvinas).

Šaltiniai
---------

1. ↑  „Persų kalba". *www.ethnologue.com*. Ethnologue. Nuoroda tikrinta 2023-07-23.  Išorinė nuoroda parametre `|website=` (pagalba)
2. ↑  Constitution of the Islamic Republic of Iran: Chapter II, Article 15: "The official language and script of Iran, the lingua franca of its people, is Persian. Official documents, correspondence, and texts, as well as text-books, must be in this language and script. However, the use of regional and tribal languages in the press and mass media, as well as for teaching of their literature in schools, is allowed in addition to Persian."
3. ↑  Constitution of the Republic of Dagestan: Chapter I, Article 11: "The state languages of the Republic of Dagestan are Russian and the languages of the peoples of Dagestan."

Nuorodos
--------

Vikižodynas 

WikipediaWikipedia
Vikipedija ***Persų kalba***

* fas Duomenys apie kodu „fas" žymimą kalbą svetainėje *ethnologue.com*
* Algimantas Litvinas. „Farsi – Irano, Tadžikijos ir Afganistano kalba". In: „Spectrum", 2008 m. Nr. 1, p. 32-37.